[{"text_idx": "#000002", "text": "Kiel gustas la perfekta Espreso?\nVeraj s\u0302atantoj povus diskuti tion certe dum horoj.\nTamen esploristoj nun provis paki la sekreton en koncizan formulon kaj tiel optimumigi la guston."}, {"text_idx": "#000003", "text": "En Italio la \"Espresso\" estas speco de nacia trinkaj\u0302o kaj g\u0302i estas celebrata kiel unikaj\u0302o kvankam g\u0302i estas trinkata amase.\nC\u0302e tiom da pasio aperas preskau\u0306 strange ke esploristoj volas alproksimig\u0302i al la sekreto de la preparado de Espreso per matematikaj modeloj."}, {"text_idx": "#000004", "text": "La teamo el Usono, Britio kaj Au\u0306stralio eklaboris en la jaro 2015.\nLa celo estis trovi normon por Espreso-mas\u0302inoj.\nLa trinkaj\u0302o c\u0302iam same bongustu.\nOni volis atingi s\u0302paron de tempo kaj de krudaj materialoj kaj redukti la forj\u0302etaj\u0302ojn."}, {"text_idx": "#000005", "text": "\"Ni volas trovi vojon kiel la industrio povas s\u0302pari monon kaj ke samtempe la Espreso farig\u0302os ankorau\u0306 pli s\u0302atata kaj ke pli da homoj trinkos g\u0302in\", argumentas la estro de la esplorista teamo.\nTiucele la teamo kalkulis per modeloj kiel la akvo movig\u0302as tra la kus\u0302o de kafo, se la faboj estas muelitaj fajne au\u0306 malfajne.\nKaj kioman kvanton da aromaro povas absorbi la produkto kiel rapide.\nTiam ili komparis c\u0302e testoj en la au\u0306stralia urbo Brisbane la modelon kun la realo."}]